e6fb3c58ebcc96dca4eb019c2a8b5a9e
Hvad er digital boligeksponering?
---------------------------------


boligportal.dk
2020.50

Undgå tomgang i din udlejning med digital eksponering. Digital eksponering hjælper dig med at effektivisere din udlejning, så du ender forrest på både skærmen og nethinden hos boligsøgende. Vores digitale eksponeringsløsninger sikrer dig og din bolig øget eksponering over for nye potentielle lejere. Digital eksponering er promovering af dine lejemål på online kanaler, så du når ud til endnu flere boligsøgende.



d675350a2c6c8523b12a52639d4b969b
Hvilke former for digital eksponering tilbyder BoligPortal?
-----------------------------------------------------------


boligportal.dk
2020.50

Med digital eksponering øges synligheden for boligsøgende, så du kan finde lejer hurtigere. De boligsøgende kommer mange steder fra, og derfor er det vigtig at række ud efter din kommende lejer.


Find lejer hurtigere med BoligPortals 3 forskellige digitale eksponeringsprodukter, der alle bidrager til øget synlighed af dine lejemål over for potentielle nye lejere af dine lejemål.


**”Topannonce”** placerer din bolig øverst i søgeresultatet på BoligPortal. Denne løsning kan gavne din udlejning, hvis der udlejes mange boliger samme sted som din, så netop din bolig ligger øverst i søgeresultatet. Hvis udbuddet i dit område er stort, er det ikke sikkert, at de boligsøgende kigger alle sider igennem, men med topannonce vises dit lejemål øverst, såfremt den matcher den boligsøgendes filtre.


**”Åben annonce”** åbner for henvendelser fra alle boligsøgende. Er din bolig lokaliseret et sted, hvor der udlejes få boliger, kan det være svært at få boligsøgende til at betale for at kontakte udlejer. Med en åben annonce kan potentielle lejere kontakte dig gratis gennem besked-systemet på BoligPortal eller direkte på telefon uden at have en betalt profil på BoligPortal. Denne type eksponering øger chancen for at finde lejer hurtigere gennem muligheden for at få flere henvendelser.


Vores tredje eksponeringsløsning **“Eksponering”** indeholder Topannonce, Åben annonce og 4 andre dele, som alle bidrager til markant øget synlighed af dine lejemål. Din bolig deles på en eller flere Facebooksider og vises på lignende lejemål på BoligPortal eller når der søges på nærliggende områder. Derudover kommer din bolig med i BoligAgent-mails, der sendes til aktive boligsøgende, hvis kriterier matcher din bolig.


Eksponering kan forhindre, at din annonce forsvinder i mængden, hvis din bolig er placeret i et område, hvor der udlejes mange boliger.



6a2e9bb91bccaba8e03fb656ab7fdbe3
Hvordan får jeg flere til at se mine lejemål?
---------------------------------------------


boligportal.dk
2020.50

Når de boligsøgende søger blandt boligerne på BoligPortal, har du mulighed for at synliggøre dit lejemål ved nærliggende boliger eller på lignende lejemål.


Er din bolig ikke lokaliseret der, hvor brugerne søger boliger, vil den vises når potentielle lejere søger efter nærliggende boliger. Med visning i nærliggende områder til de boligsøgendes geografiske filtre, bliver din bolig synlig i bunden af det filtrerede søgeresultat under “Foreslåede annoncer”. I storbyerne ses det, at boligsøgende er villige til at flytte til et andet postnummer end først tiltænkt.


Med eksponering på lignende lejemål, vil din bolig vises i bunden under “Andre boliger du måske synes om”, når den boligsøgende kigger på lignende boliger – også selvom din bolig ikke matcher de valgte filtre.


Passer din bolig på filtrene for størrelse og pris, men ligger uden for det ønskede geografiske område, kan den blive vist under nærliggende områder. Ligeledes vil den vises, hvis den matcher størrelse og geografi, men er en anelse dyrere.


Ydermere kan du få dit lejemål vist i BoligAgent-mails, også selvom den ikke matcher BoligAgentens filtre. På BoligPortal kan boligsøgende oprette en BoligAgent, der sender mails hver gang, der udlejes en ny bolig, som matcher deres søgefiltre. I disse mails vises “Lignende annoncer”, som er boliger, der ikke matcher alle filtre. Disse boliger vælges gennem en unik algoritme, der matcher lignende boliger ud fra kriterier som størrelse, pris og afstand. Det er derfor forskelligt, hvor mange mails, din bolig vises i.



ab8c6c90a3ef5c0a3e1b887386469c61
Hvad er bannerannoncering af mine lejemål?
------------------------------------------


boligportal.dk
2020.50

Har du for nylig investeret i en opgang, eller har du snart et færdigt nybyggeri, der mangler en masse nye lejere, så kan du få øget eksponering i dit lokalområde med målrettet bannerannoncering på BoligPortal.


Bannerannoncering på BoligPortal målretter din annonce geografisk mod boligsøgende, der potentielt kan blive dine nye lejere. Du kan vælge at målrette mod boligsøgende, der søger bolig i et specifikt område eller boligsøgende, der bor i et bestemt område.


Når kampagnen er slut, modtager du en opfølgende rapport over bannerannoncens performance.



0e4752c56b5b1cfefd5238680041a51f
Kan jeg få mine boliger på Facebook?
------------------------------------


boligportal.dk
2020.50

Vores eksponeringsværktøjer tilbyder eksponering på Facebook. Få delt dine lejemål på en eller flere Facebook-sider, der matcher boligsøgendes præferencer.


Er din bolig f.eks. en billig studiebolig i Aalborg, bliver den postet på siderne “Billige lejligheder i Aalborg” og “Studieboliger i Aalborg”.


BoligPortal har mere end 250 Facebook-sider, hvor nogle er inddelt på boligtype og geografi, mens andre matcher specifikke præferencer såsom et begrænset budget, ubegrænset leje, eller at boligen er delevenlig. Gennem et unikt system, filtreres boligerne på BoligPortal og postes automatisk på de sider, der matcher den specifikke bolig. Matcher din bolig flere præferencer, bliver den automatisk postet på flere sider.


